lênggah dalêm dhahar, ingkang sinuhun kangjêng susuhunan mawi ngêpêlakên dhahar pramèswari dalêm, lajêng dhahar kados adat, bibar dhahar ingkang sinuhun kangjêng susuhunan lajêng têdhak kamar agêng lukar, lajêng dandos mangagêm sawitan sêmbagi. Pramèswari dalêm dhumatêng sasana dayita ugi lajêng dandos mangagêm sawitan sêmbagi. Sarampunging dandos, ingkang sinuhun kangjêng susuhunan lajêng têdhak ing sasana dayita, lajêng kanthèn asta têdhak dhumatêng krobong, sare wontên patanèn prabayasa, manawi sampun dipun coloki Kangjêng Ratu Madurêtna kaping tiga, ingkang sinuhun kangjêng